Mitmetes kohtades kujunesid metsavendadest aktiivsed relvastatud salgad. Kokku võis 350-380 salgas olla 7500-8500 meest. Suureks probleemiks oli napp relvastus, sest suurem osa meestest oli 1940. aastal vastavalt Narva diktaadile oma relvad ära andnud. Kuigi osadel õnnestus teatud hulk relvi kõrvale panna, rünnati parema relvastuse nimel nüüd  punaarmeelasi, hävituspataljonlasi, militsionääre ja kohalikke täitevkomiteesid.